"KTAM" ปันผล 7 กองอสังหาฯกว่า 1.7 พันล้าน
บลจ.กรุงไทย จ่ายเงินปันผลกองทุนอสังหาริมทรัพย์ 7 กอง มูลค่ารวม 1,740 ล้านบาท
22 ก.พ. 2559

บลจ.กรุงไทย จ่ายเงินปันผลกองทุนอสังหาริมทรัพย์ 7 กอง มูลค่ารวม 1,740 ล้านบาท
นางชวินดา  หาญรัตนกูล  กรรมการผู้จัดการ   บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า  ที่ประชุมคณะกรรมการจัดการลงทุนของบริษัท มีมติอนุมัติจ่ายเงินปันผล 7 กองทุนอสังหาริมทรัพย์  มูลค่ารวมกว่า 1,740 ล้านบาท 
กองทุนรวมสิทธิการเช่าอสังหาริมทรัพย์ตลาดไท (TTLPF)จ่ายเงินปันผลในอัตรา 0.4100 บาทต่อหน่วย กองทุนรวมสิทธิการเช่าอสังหาริมทรัพย์ ซี.พี. ทาวเวอร์ โกรท (CPTGF) จ่ายเงินปันผลในอัตรา 0.1990 บาทต่อหน่วย  พร้อมลดทุนจดทะเบียน ในอัตรา 0.0040 บาทต่อหน่วย รวมจำนวนเงินที่ผู้ถือหน่วยลงทุนจะได้รับ 0.2030 บาทต่อหน่วย  
กองทุนรวมอสังหาริมทรัพย์ไทยรีเทลอินเวสเม้นต์ (TRIF) จ่ายเงินปันผลในอัตรา 0.222 บาทต่อหน่วย  กองทุนรวมอสังหาริมทรัพย์และสิทธิการเช่าดุสิตธานี ( DTCPF) จ่ายเงินปันผลในอัตรา 0.135 บาทต่อหน่วย กองทุนรวมอสังหาริมทรัพย์และสิทธิการเช่าไทยคอมเมอร์เชียล อินเวสเม้นต์  (TCIF) จ่ายเงินปันผลในอัตรา 0.1350 บาทต่อหน่วย             
กองทุนรวมอสังหาริมทรัพย์ และสิทธิการเช่าไทยโฮเทลอินเวสเม้นต์ ( THIF)  จ่ายเงินปันผลในอัตรา 0.200  บาทต่อหน่วย  และกองทุนรวมโครงสร้างพื้นฐาน โรงไฟฟ้าพระนครเหนือ ชุดที่1 การไฟฟ้าฝ่ายผลิตแห่งประเทศไทย (EGATIF)จ่ายเงินปันผลในอัตรา 0.1150 บาทต่อหน่วย
ทั้งนี้ บริษัทจะจ่ายเงินปันผล 6 กองทุนรวมอสังหาริมทรัพย์  สำหรับรอบระยะเวลาบัญชี วันที่ 1 ต.ค.-31 ธ.ค.2558   ยกเว้นกองทุน DTCPF รอบระยะเวลาบัญชี 1 ก.ค. -31 ธ.ค.2558  และทั้ง7 กองทุน จะขึ้นเครื่องหมาย XD ในวันที่ 25 ก.พ.2558  ปิดสมุดทะเบียน ในวันที่  29  ก.พ. 2558  จ่ายเงินปันผลให้กับผู้ถือหน่วยลงทุน ในวันที่  14   มี.ค.2559   และจ่ายเงินลดทุน สำหรับกองทุน CPTGF ในวันที่  15  มี.ค. 2559